น้องชายอายุ31ปีค่ะอาชีพทำไร่ยกของแบกหาม10_15กิโลค่ะตอนนี้มีอาการเจ็บหน้าอกและใต้รักแร้.เจ็บมา3อาทิตย์แล้วเคยกินอาหารเสริมประเภทโคคิวเท็นแล้วหายพอไม่ได้กินก็เจ็บค่ะพอมีคำแนะนำค่ะ..เขาสูบบุหรี่วันละ15ม้วนไม่กินเหล้า
สวัสดีค่ะ อาการเจ็บหน้าอก อาจเกิดจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน หากมีประวัติทำงานหรือยกของหนักโดยใช้กล้ามเนื้ออก เป็นไปได้มากที่สุด-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย อาจสัมพันธ์กับประวัติสูบบุหรี่จัดได้เบื้องต้น แนะนำการงดยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้หากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติมค่ะ